text: Tom jolle drevet i land på Als
  24 januar 2011 kl. 18.31
  Søværnets Operative Kommando bjærgede i dag en jolle, der drev i land ved Fynshav på Als. Umiddelbart er der ikke tegn på en ulykke.
  Politiet formoder, at jollen er drevet til havs fra Nordals eller Aabenraa, men vagtchefen hos Syd- og Sønderjyllands Politi tør ikke afvise, at der er sket en ulykke.
   - Vi undersøger, at en eller flere personer har været ude og sejle i jollen. Men umiddelbart tyder det på, at den blot er drevet til havs, siger vagtchefen.
  Politiet har fundet et par sorte skindstøvler samt en cola-flaske i jollen. Den er 10-12 fod og lavet af hvid glasfiber.
  